RAPORT AL COMISIEI CĂTRE PARLAMENTUL EUROPEAN ŞI CĂTRE CONSILIU

asupra punerii în aplicare a Regulamentului (CE) nr. 814/2000 al Consiliului privind acțiunile de informare cu privire la politica agricolă comună

I. INTRODUCERE

PREZENTUL RAPORT PRIVEșTE PUNEREA ÎN APLICARE A REGULAMENTULUI (CE) NR. 814/2000 AL CONSILIULUI ÎN PERIOADA 2009-2010.

Obiectivele acțiunilor de informare cu privire la politica agricolă comună (PAC), definite prin Regulamentul (CE) nr. 814/2000 sunt:

asistență pentru explicarea PAC, precum și pentru punerea în aplicare și dezvoltarea acesteia, |

promovarea modelului european de agricultură și acordarea de asistență pentru înțelegerea acestuia de către cetățeni, |

furnizarea de informații fermierilor și altor persoane care trăiesc în zonele rurale, |

creșterea gradului de sensibilizare a publicului față de temele și obiectivele PAC. |

- Acțiunile se încadrează în două categorii principale:

cele prezentate în vederea cofinanțării din FEGA de către organizații terțe (subvenții), |

cele întreprinse la inițiativa Comisiei finanțate în proporție de 100% din FEGA („acțiuni directe”). |

- Consiliul a hotărât [articolul 8 din Regulamentul (CE) nr. 814/2000] că, din doi în doi ani, trebuie prezentat Parlamentului European și Consiliului un raport cu privire la punerea în aplicare a regulamentului. Prezentul raport este al patrulea. Primul raport, care a vizat perioada 2000–2002, a fost prezentat în mai 2003[1]. Al doilea raport, pentru perioada 2003-2006, a fost publicat în iunie 2007[2]. Al treilea raport, care se referă la perioada 2007-2008, a fost prezentat în mai 2009[3].

Anexele menționate în text se găsesc în documentul de lucru al serviciilor Comisiei, care însoțește prezentul raport.

II. BUGET

BUGETUL DISPONIBIL PENTRU ACțIUNI DE INFORMARE ÎN CADRUL LINIEI BUGETARE 05 08 06 A FOST MAJORAT DE LA 7 MILIOANE DE EURO ÎN 2008 LA 8 MILIOANE DE EURO PENTRU 2009 șI LA 8 MILIOANE DE EURO PENTRU 2010. DEFALCAREA PE ACțIUNI CARE SE ÎNTREPRIND LA INIțIATIVA COMISIEI șI ACțIUNI CARE SE COFINANțEAZă (SUBVENțII) A FOST URMăTOAREA:

2009: acțiuni directe (4 750 000 EUR) (59%) – subvenții (3 250 000 EUR) (41%).

2010: acțiuni directe (4 750 000 EUR) (59%) – subvenții (3 250 000 EUR) (41%).

Execuția bugetului, în ceea ce privește angajamentele, a atins 95% pentru 2009 și 88% pentru 2010.

III. DEFALCAREA ACțIUNILOR FINANțATE

ÎN CADRUL POLITICII DE COMUNICARE A COMISIEI EUROPENE PENTRU MAI BUNA ÎNțELEGERE A UE DE CăTRE CETățENI, DIRECțIA GENERALă AGRICULTURă șI DEZVOLTARE RURALă șI-A CONTINUAT EFORTURILE INTENSIFICÂNDU-LE ÎN PERIOADA DE RAPORTARE ÎN VEDEREA PLANIFICăRII șI PUNERII ÎN APLICARE A UNOR ACțIUNI VIZÂND PUBLICUL LARG șI PăRțILE INTERESATE RELEVANTE. CERERILE ANUALE DE PROPUNERI PENTRU ACțIUNI COFINANțATE AU ÎNCURAJAT ACțIUNILE DE INFORMARE CU IMPACT MAXIM, ÎN SENSUL DE A SE ADRESA CELUI MAI LARG PUBLIC POSIBIL [4]. În general, au continuat eforturile de identificare a nevoilor unor grupuri țintă specifice, de mai bună definire a unor mesaje adecvate, a acțiunilor de informate și a strategiilor de diseminare, precum și a evaluării și a feedback-ului, pentru a realiza obiectivele regulamentului.

1. Subvenții (acțiuni de comunicare întreprinse la inițiativa organizațiilor terțe)

Regulamentul are în vedere două tipuri de acțiuni: acțiuni de informare specifice și programe de lucru anuale. Prin acțiune specifică de informare se înțelege o activitate de informare limitată în timp și spațiu și organizată pe baza unui buget unic. Prin program de lucru anual se înțelege o serie de două până la cinci acțiuni specifice de informare. S-a hotărât (ca și în 2008) ca pentru anii 2009 și 2010, în cadrul cererilor anuale de propuneri respective, să se rețină pentru cofinanțare numai acțiunile specifice de informare, în scopul simplificării sistemului de subvenții.

Rata maximă de finanțare pentru acțiunile menționate anterior este de 50 % din costurile eligibile. În cazuri excepționale însă, rata poate crește până la 75 %, astfel cum se precizează în regulamentul de punere în aplicare și cum se precizează în cererile de propuneri. În perioada de raportare, s-a acordat o rată de peste 50 % numai pentru șase acțiuni (dintr-un total de 72), trei acțiuni în 2009 și trei în 2010. S-a considerat că acestea sunt de interes excepțional în conformitate cu criteriile stabilite în cererile de propuneri, care prevedeau că proiectul trebuie să se desfășoare într-unul din statele membre ale UE-12, să fie rentabil și să aibă o înaltă calitate tehnică, planul de diseminare al acestuia trebuie să fie eficace (în ceea ce privește garantarea difuzării informației către cel mai larg public posibil) și trebuie să fi primit o notă de cel puțin 75/100 de la comitetul de evaluare pentru criterii de acordare.

În cadrul cererii de propuneri din 2009, au fost cofinanțate 37 de acțiuni specifice. În 2010, au fost cofinanțate 35 de acțiuni specifice, rezultând un total general de 72 de acțiuni în cei doi ani. S-au acordat subvenții pentru 41 de campanii de informare, pentru 17 conferințe și seminare, pentru șapte producții audiovizuale, pentru două participări la târguri, pentru un proiect de vizită de studiu și pentru patru proiecte în școli.

În perioada 2009-2010, creșterea numărului de campanii de informare a reflectat importanța acordată în cererile de propuneri acțiunilor cofinanțate cu valoare adăugată mare, unde se puteau combina o serie de acțiuni de informare în vederea asigurării unui impact maxim.

Categoriile de beneficiari ai subvențiilor au fost următoarele: organizații profesionale din domeniul agricol (13), asociații/organizații neguvernamentale (28), autorități locale și regionale (16), altele (15).

[pic]În listele de beneficiari au fost foarte bine reprezentate asociațiile și ONG-urile care își desfășoară activitatea în domeniul agriculturii și al dezvoltării rurale la nivel național (adesea membre ale unor organisme la nivelul UE). Au participat de asemenea, inter alia , organisme regionale și organizații din mass-media, precum și, dar la un nivel mai scăzut decât înainte, organizații socioprofesionale europene). În cazul unora dintre acțiunile cofinanțate, beneficiarii au profitat de posibilitatea de a implica alte organizații în calitate de parteneri în executarea proiectelor.

Tabelul următor indică numărul cererilor primite și aprobate per stat membru.

Tabelul I

[pic]

Anexa 1 oferă o privire de ansamblu asupra subvențiilor din perioada de raportare. Detalii privind subvențiile individuale sunt disponibile pe site-ul web Europa: http://ec.europa.eu/agriculture/grants/capinfo/index_en.htm

Ca și în trecut, cererile de propuneri au încurajat definirea mai bună a publicului țintă și diseminarea mai eficientă a informației. Solicitanților li s-a cerut să prezinte pentru proiectele propuse un plan referitor la mass-media, care să includă detalii privind implementarea proiectului, comunicarea mesajului și măsurarea eficacității. Este important de subliniat că, în perioada de raportare, un număr considerabil de acțiuni cofinanțate au avut o audiență care, ca și în trecut, a depășit numărul de participanți direcți datorită efectului multiplicator al presei specializate și al mediilor de comunicare, precum și datorită utilizării crescute a internetului ca instrument de diseminare.

În perioada de raportare, a continuat, ca și în trecut, să se mențină un nivel ridicat al interesului în partea sudică a UE. Ar trebui remarcat de asemenea că, în perioada 2009-2010, a continuat să crească numărul de cereri de subvenții din partea UE-12.

2. Acțiuni de comunicare întreprinse la inițiativa Comisiei

În perioada 2009-2010, ca și în perioada anterioară, un număr important de acțiuni au fost finanțate la inițiativa Comisiei. Aceste acțiuni au fost realizate adesea cu asistență tehnică externă. În perioada de raportare s-a consacrat aproape 59 % din buget pentru acțiunile respective.

Anexa II oferă detalii privind toate inițiativele de comunicare ale Comisiei în perioada 2009-2010, precum și costurile acestora.

Conferințe

În perioada 2009-2010 a continuat cooperarea strânsă, în ceea ce privește organizarea de conferințe, cu statele membre, cu Parlamentul European, cu alte departamente ale Comisiei, precum și cu societatea civilă.

Conferințele au continuat să constituie un forum de consultare largă și de dialog privind aspecte ale politicii UE. De exemplu, în iunie 2009, în Croația a avut loc o importantă conferință pe tema extinderii. În martie 2010, conferința „Care este viitorul pentru sectorul produselor lactate?” a reunit la Bruxelles toate părțile interesate (și anume fermieri, producători, unități de prelucrare, de distribuție, experți din mediul universitar), aducând o contribuție importantă la procesul de reflecție în curs cu privire la sectorul produselor lactate în UE. În aprilie 2010, prin Federația internațională a jurnaliștilor din agricultură (IFAJ), la Bruxelles au fost invitați jurnaliști din toată lumea la o conferință/dialog cu privire la orientarea viitoare ale PAC, care a contribuit la sporirea gradului de sensibilizare asupra aspectelor politice atât în UE, cât și în țări terțe.

Conferința „PAC după 2013” din luna iulie 2010 a marcat o etapă importantă a dezbaterii privind viitorul PAC.

Utilizarea tehnologiei de difuzare on-line (web streaming) a asigurat o diseminare amplă a lucrărilor conferinței.

Participare/standuri la târguri

În ceea ce privește organizarea de târguri în perioada 2009-2010, s-a pus în continuare accentul pe sublinierea avantajelor agriculturii și dezvoltării rurale pentru întreaga societate. Au fost puse în evidență exemple de bune practici în materie de politică UE în zonele rurale, de protecție a patrimoniului rural, de politică în domeniul calității și de soluționare a noilor provocări reprezentate, de exemplu, de schimbările climatice. Târgurile au continuat, de asemenea, să ofere un forum de dialog privitor la politicile agricole cu fermieri, cu alte părți interesate și cu publicul, în general. Ca și în trecut, au fost prevăzute evenimente speciale pentru elevi inclusiv pe tema promovării unei alimentații mai corecte și în legătură cu promovarea programelor de distribuire a laptelui și a fructelor și legumelor în școli.

Publicații

Publicațiile au continuat să reflecte programul legislativ, precum și ultimele sondaje Eurobarometru privind nevoile de comunicare. Broșurile au pus în evidență importanța, în cadrul PAC, a unor aspecte cum sunt durabilitatea, biocarburanții și politica în domeniul calității, și au fost dezvoltate mai susținut publicațiile pentru publicul larg. În 2009 și în 2010, Direcția Generală Agricultură și Dezvoltare Rurală a participat de asemenea la campania Agenda EUROPA inițiată de serviciile Comisiei, al cărei obiectiv a fost sensibilizarea elevilor cu vârste cuprinse între 15 și 18 ani la problematica UE, inclusiv agricultura. În perioada de raportare, a continuat să se pună accentul pe dezvoltarea publicațiilor în format electronic, și pe sporirea gradului de utilizare a rețelei de puncte de informare a Comisiei Europene pentru distribuirea publicațiilor destinate publicului larg.

Site-ul internet

Site-ul internet „Agricultură și dezvoltare rurală” a continuat să evolueze în perioada de raportare, în special ca importantă sursă de informații specializate cu privire la PAC și la dezvoltarea rurală, jucând de asemenea un rol semnificativ în procesul de consultare a părților interesate și a publicului larg cu privire la direcțiile viitoare ale politicii agricole. Au fost lansate două consultări on-line (o consultare publică în legătură cu PAC după 2013 și o consultare mai specializată pentru evaluarea impactului opțiunilor prezentate în comunicarea „PAC în perspectiva anului 2020: Cum răspundem provocărilor viitorului legate de alimentație, resurse naturale și teritorii”). Opiniile exprimate sunt luate în considerare în procesul de reflecție în curs privind elaborarea propunerilor legislative referitoare la viitorul politicii în domeniul agriculturii și dezvoltării rurale a UE.

În 2009 și în 2010, au fost create pagini de internet dedicate celor mai importante inițiative politice ale DG AGRI, cum ar fi pregătirile pentru PAC după 2013, îmbunătățirea politicii UE privind calitatea în domeniul agriculturii și propunerile pachetului de măsuri privind sectorul produselor lactate.

Abonamentele la buletinul și la notele de informare „Monitoring Agri-trade Policy (MAP)” au crescut la 4 900, actualizările „Agricultural commodity and food prices” (prețurile produselor agricole și ale alimentelor) au ajuns la aproximativ 1 000, iar noile notele de informare „Agricultural Policy Perspectives” (Perspective pentru politica agricolă) au 900 de abonați.

Trecerea la o versiune complet nouă a site-ului (design nou, tehnologie de gestionare a conținutului web nouă, conținut actualizat) este în plină desfășurare.

Sondaje de opinie

În 2009, DG Agricultură a continuat să utilizeze anchetele cantitative realizate de Eurobarometru pentru a sonda opinia cetățenilor UE privind agricultura, PAC și dezvoltarea rurală. În plus, în 2010 a fost realizat un nou studiu calitativ cu privire la atitudinea cetățenilor și la nivelul de cunoștințe al publicului larg în materie de agricultură și PAC care a cuprins și comunitatea fermierilor.

Vizite

În perioada de raportare, Direcția Generală Agricultură și Dezvoltare Rurală a continuat să primească grupuri de vizitatori, în principal fermieri, reprezentanți ai fermierilor, studenți, reprezentanți locali și regionali și cadre didactice din învățământul superior. Scopul vizitelor a fost explicarea politicii agricole comune, inclusiv a dezvoltării rurale, și aprofundarea înțelegerii acesteia de către cetățeni. A continuat inițiativa de dialog cu universitățile din statele membre.

Audiovizual

În perioada de raportare, s-au desfășurat noi acțiuni prin intermediul audiovizualului și mass-media vizând publicul larg. Aceste acțiuni au însemnat difuzarea timp de trei săptămâni consecutiv, în cinematografele din UE-27, în iarna anilor 2009 și 2010, a unui scurt metraj de 40' („clip”) pe tema agriculturii intitulat „Cum va arăta ziua de mâine?”. Scopul acestei acțiuni a fost punerea în evidență a importanței agriculturii pentru întreaga societate. Estimările arată că în ambele perioade de difuzarea a filmului s-au realizat peste 30 de milioane de intrări în cinematografele din UE-27.

IV CAMPANII DE COMUNICARE PE TEME MAJORE

S-AU FăCUT DEJA REFERIRI LA AMPLA DEZBATERE PUBLICă ÎN LEGăTURă CU VIITORUL POLITICII AGRICOLE A UE DIN PERIOADA APRILIE-IUNIE 2010. OBIECTIVUL ACESTEIA A FOST REALIZAREA CELEI MAI AMPLE PARTICIPăRI POSIBILE LA PROCESUL DE REFLECțIE ASUPRA PAC ÎN ETAPA INIțIALă A DEZBATERII, CEEA CE A ÎNSEMNAT POSIBILITATEA UNUI DIALOG DESCHIS ÎN CURSUL CăRUIA PAC A FOST DEZBăTUTă DE PUBLICUL LARG, DE PăRțILE INTERESATE, DE GRUPURI DE REFLECțIE șI DE ORGANISME UNIVERSITARE. ACEST FORUM A ÎNSEMNAT APROAPE 5 600 DE CONTRIBUțII DIN TOATE COLțURILE EUROPEI.

Drept urmare, în zilele de 19 și 20 iulie 2010, comisarul pentru agricultură și dezvoltare rurală a organizat, la Bruxelles, o conferință privind această dezbatere publică. Aceasta a marcat o etapă importantă în procesul de elaborare a comunicării Comisiei „PAC în perspectiva anului 2020: Cum răspundem provocărilor viitorului legate de alimentație, resurse naturale și teritorii” din noiembrie 2010[5]. În paralel, Direcția Generală Agricultură și Dezvoltare Rurală a organizat pentru publicul larg o întâlnire în piața St Catherine din Bruxelles unde statele membre au expus alimente și băuturi din toată Europa, subliniind prin aceasta bogăția și diversitatea producției agricole europene. Ocazia a fost folosită și pentru anunțarea și acordarea premiului pentru noul logo al agriculturii ecologice.

La dezbaterea publică au contribuit Parlamentul European, Comitetul Economic și Social European și Comitetul Regiunilor prin publicarea, din proprie inițiativă, a opiniilor lor.

Adoptarea comunicării de către Comisie a fost apoi marcată de o gamă largă de activități de informare în UE-27 organizate de Direcția Generală Agricultură și Dezvoltare Rurală, care au inclus prezentări ale părților interesate în toate statele membre. La acestea au participat peste 1 300 de părți interesate reprezentând o serie amplă de organizații socioprofesionale, de ONG-uri, de administrații regionale și locale și de instituții. Acestor evenimente li-au adăugat materiale mass-media și de presă speciale elaborate în toate limbile UE, precum și materiale on-line, inclusiv producerea și diseminarea de materiale audiovizuale. Se estimează că la aceste evenimente au avut acces aproape 40 de milioane de telespectatori din toată Europa și că a existat un impact semnificativ și în materie de mijloace de informare în masă tipărite. Ca și în cazul inițiativelor anterioare ale DG AGRI în ceea ce privește aspecte politice de mare importanță, a fost vorba de o importantă acțiune de comunicare la nivel local cu părțile interesate, inclusiv, prin definiție, cu publicul larg.

În perioada de raportare s-au desfășurat, în plus, două campanii de comunicare, „Drink it up” (Bea tot laptele) și „The Tasty Bunch” (Echipa savorilor), în cadrul acțiunilor de sensibilizare legate de Programul de distribuire a laptelui în școli și de Programul de distribuire a fructelor și legumelor în școli, reprezentând eforturile Comisiei în vederea îmbunătățirii sănătății și alimentației, astfel cum prevede Cartea albă „Strategie pentru Europa privind problemele de sănătate legate de alimentație, excesul de greutate și obezitate”[6].

V. REPARTIZAREA CHELTUIELILOR (ANGAJAMENTE șI PLățI) ÎN SUBVENțII LA INIțIATIVA PăRțILOR TERțE șI ACțIUNI DE INFORMARE LA INIțIATIVA COMISIEI

2008 | 2009 | 2010 |

Subvenții | Acțiuni directe | Subvenții | Acțiuni directe | Subvenții | Acțiuni directe |

Buget prevăzut | 3 000 000 | 4 000 000 | 3 250 000 | 4 750 000 | 3 250 000 | 4 750 000 |

Angajamente EUR | 2 532 768 | 3 860 889 | 2 833 990 | 4 745 654 | 2 740 497 | 4 280 963 |

Consum (%) | 84% | 97 % | 87% | 99,9% | 84% | 90% |

Plăți | 1 499 066 | 3 069 402 | 1 848 458 | 4 320 404 | (*) | (*) |

(în EUR)(**) |

(*) Cifrele nu sunt încă disponibile – majoritatea acțiunilor sunt încă în curs.

(**) Plățile menționate în tabel nu reprezintă execuția bugetară în anul N, ci sunt plățile efectuate în legătură cu angajamentele anului N. Plățile respective grupează plățile efectuat în anul N și în anul N+1.

Trebuie precizat faptul că plățile sunt întotdeauna mai scăzute decât sumele angajate inițial. În cazul subvențiilor, acest lucru poate fi explicat prin faptul că, în primul rând, în multe cazuri costurile finale ale acțiunilor sunt mai scăzute decât cele prevăzute inițial de beneficiar, și, în al doilea rând, prin faptul că nu toate cheltuielile declarate de beneficiari pot fi considerate eligibile. În cazul acțiunilor întreprinse la inițiativa Comisiei, diferențele sunt mai mici și se datoresc faptului că angajamentele iau în considerare toate cheltuielile previzibile posibile, care, în unele cazuri, sunt inferioare, în final, celor prevăzute inițial.

VI CONCLUZIE

ÎN PERIOADA 2009-2010, AU SPORIT ÎN CONTINUARE EFORTURILE DE SENSIBILIZARE A PUBLICULUI LARG FAță DE PAC șI, DE ASEMENEA, DE MENțINERE șI DE CONSOLIDARE A SPRIJINULUI ACORDAT DE PăRțILE INTERESATE DIN DOMENIUL AGRICOL șI DIN MEDIUL RURAL. O ATENțIE SPORITă A FOST ACORDATă IMPLICăRII PUBLICULUI LARG ÎN DEZBATEREA PRIVIND VIITORUL POLITICII AGRICOLE A UE DUPă 2013 șI ÎNCURAJăRII UNUI SCHIMB DE OPINII CU PăRțILE INTERESATE.

S-au lansat tot mai multe inițiative vizând publicul larg și persoanele mai tinere prin utilizarea internetului și a instrumentelor audiovizuale. Au continuat eforturile în vederea asigurării unui impact maxim al acțiunilor de informare atât în cazul acțiunilor cofinanțate, cât și în cel al celor întreprinse la inițiativa Comisiei. În general, aceasta a contribuit la sensibilizarea publicului cu privire la temele și obiectivele PAC și la furnizarea de informații pentru fermieri și pentru alte persoane care locuiesc în mediul rural, în conformitate cu obiectivele Regulamentului 814/2000.

În cursul anului 2010, Direcția Generală Agricultură și Dezvoltare Rurală a efectuat o analiză detaliată a activităților de informare desfășurate în ultimii ani. În urma acestei analize, strategia de comunicare a Comisiei a fost revizuită și actualizată pentru a răspunde provocărilor în materie de comunicare și priorităților politice pentru perioada 2010-2015. Se va pune în continuare accentul pe viitorul PAC, iar obiectivul constă în îmbunătățirea în continuare a eficacității acțiunilor de comunicare și a sinergiei cu partenerii la nivel guvernamental și neguvernamental, luând în același timp în considerare schimbările tehnologice și apariția noilor mijloace de comunicare în masă.

[1] Raportul Comisiei către Parlamentul European și Consiliu asupra punerii în aplicare a Regulamentului (CE) nr. 814/2000 al Consiliului privind acțiunile de informare cu privire la politica agricolă comună [COM(2003)235 final din 8.5.2003].

[2] Raportul Comisiei către Parlamentul European și Consiliu asupra punerii în aplicare a Regulamentului (CE) nr. 814/2000 al Consiliului privind acțiunile de informare cu privire la politica agricolă comună [COM(2007)324 final din 13.6.2007].

[3] Raportul Comisiei către Parlamentul European și Consiliu asupra punerii în aplicare a Regulamentului (CE) nr. 814/2000 al Consiliului privind acțiunile de informare cu privire la politica agricolă comună [COM(2009)237 final din 20.5.2009}.

[4] JO C 248, 30.9.2008, p. 8. JO C 215, 9.9.2009, p.3.

[5] Comunicarea Comisiei către Parlamentul European, Consiliu, comitetul Economic și Social European și Comitetul Regiunilor, „PAC în perspectiva anului 2020: Cum răspundem provocărilor viitorului legate de alimentație, resurse naturale și teritorii”, COM(2010)672 final din 18 noiembrie 2010.

[6] COM(2007)279 final, 30.5.2007.